Indonesiërs lewer munte by Australiese ambassade af – praag.co.za
Abbott het verlede maand gesê Jakarta moet die US$1 miljard wat Australië as bystandshulp aan Indonesië gegee het in die nadraai van die 2004 Indiese Oseaan-tsoenami onthou. Die tsoenami het die lewens van ongeveer 220 000 mense geëis.
Sy opmerkings was daarop gemik om die teregstelling van die Australiese dwelmsmokkelaars, wat deel uitmaak van die sogenaamde “Bali nege, te stop. Andrew Chan en Myuran Sukumaran sal na verwagting enige dag tereggestel word.
Abbott se poging het egter misluk en n lelike nadraai gehad met betogers in Indonesië wat met n veldtog begin het om muntstukke in te samel om Australiese hulp “terug te betaal.
Sewe sakke muntstukke ter waarde van ongeveer sewe miljoen rupiah (US$535) is gister by die Australiese ambassade afgelewer.
Die koördineerder van die veldtog, Andi Sinulingga, sê Abbott se opmerkings was laakbaar.
“Ons het nooit gevra vir hulp nie, maar Australië het dit aangebied. As ons geweet het hulle was nie opreg nie, sou ons dit nooit aanvaar het nie, het hy gesê.
Skrywer praagGepubliseer op 11 Maart 2015 11 Maart 2015 Kategorieë Internasionale nuus, NuusSleutelwoord Australië, dwelmsmokkelaars, munte, ramphulp, sakke munte, Tony Abbott, tsoenami
Vorige Vorige artikel: Gaan Ban se opvolger ‘n vrou wees?
Volgende Volgende artikel: Motoriste aangeraai om Lenasia-pad te vermy